Kabeldiens opgeskort weens slegte weer | Maroela Media
Toeriste wat vandag (17 Januarie) nasionale kabelkardag wou vier deur met die kabelkar die bokant van Tafelberg te bereik, was teleurgesteld dat dié diens weens slegte weer en sigbaarheid opgeskort is.
"Ons is toe weens slegte weerstoestande. Die temperatuur bo-op die berg is matig, wind is stormsterk en die sigbaarheid is swak," het die operateurs van die kabeldiens Vrydag getwiet. Volgens die Suid-Afrikaanse Weerdiens kan Kaapstad die volgende week onder sterk wind van tot 53 km/h deurloop. Die temperatuur sal ook effens daal.
Die kabelkar se webtuiste verwys na internasionale kabelkardag as "'n baie belangrike dag in die wêreld van kabelkarre. Die kabeldiens het sedert 4 Oktober 1929 reeds 25 miljoen besoekers na die bopunt van tafelberg vervoer," lui 'n inskrywing op die webwerf.
Kaapstad kabelspoor Tafelberg
Plek lyk gebruik en onversorg !
Dit is baie netjies bo-op die berg, veral as jy in ag neem hoeveel toeriste daagliks daar is wanneer die weer goed is. Lieflike wandelpaadjies en skoon geriewe.